《峻极夏夜》
宋代·释道潜

广庭无凡株，郁郁两佳树。扶疏饶美荫，盘错根本固。

朝披叶底饶，夜泫衣上露。禅馀自循绕，百匝未忍住。

月华中天来，左右发晖素。清景非人间，泠然洗吾虑。

缅彼大梁下，炎蒸毒朝暮。朱门晓未开，马足已驰骛。

摧眉事权要，幸彼一盼顾。素标插君头，扰扰独不悟。

作者简介：释道潜，本名昙潜，号参寥子，赐号妙总大师。俗姓王，钱塘（今浙江杭州）人（《续骫骳说》）。一说姓何，于潜（今浙江临安西南）人（《咸淳临安志》卷七○）。幼即出家为僧，能文章，尤喜为诗。与苏轼、秦观友善，常有倡和。哲宗绍圣间，苏轼贬海南，道潜亦因诗获罪，责令还俗。徽宗建中靖国元年（一一○一），曾肇为之辩解，复为僧。崇宁末归老江湖。其徒法颖编有《参寥子诗集》十二卷，行于世。